Numberación romana

El sistema numbéricu representáu polos númberos romanos orixinóse na Antigua Roma, y foi la forma usada pa escribir los númberos en toa Europa hasta finales de la Edá Media. Nesti sistema los númberos represéntense por combinaciones de lletres del alfabetu llatín. Los númberos romanos, tal y como los conocemos anguaño, básense en siete símbolosLos símbolos alfabéticos pa númberos mayores, como Q pa representar 500.000, tienen sío usaos tamién con un ciertu grau d'estandarización. Gordon, Arthur, E., Illustrated Introduction to Latin Epigraphy. Berkeley, 1982, University of California Press.

{| 
|-
! Símbolu
|I
|V
|X
|L
|C
|D
|M
|-
!
|
|
|
|
|
|
|
|-
! Valor
|1
|5
|10
|50
|100
|500
|1.000
|}

L'usu de los númberos romanos continuó bien de tiempu dempués de la desapaición del Imperiu Romanu. Dende'l sieglu XIV pa en delantre esti sistema de numberación foi sustituyíu, na mayoría de los usos, pol más cenciellu de los númberos arábigos. Por embargu, esti procesu foi gradual ya incompletu, y l'usu de los númberos romanos, magar que p'asuntos d'importancia menor, continúa nel sieglu XXI.

Sistema numbéricu romanu
Los númberos del 1 al 10 avecen a representase, en numberales romanos, como sigue:
I, II, III, IV, V, VI, VII, VIII, IX, X.

Los númberos fórmense combinando símbolos y sumando los sos valores, de forma que por exemplu II ye dos (dos "unos") y XIII ye trece (un "diez" y tres "unos"). Los símbolos colóquense d'izquierda a derecha por orden de valor, entamando pol mayor. Sicasí, hai dellos casos particularesReddy, Indra K., Khan, Mansoor A. Essential Math and Calculations for Pharmacy Technicians. CRC Press, 2003. Pa evitar repetir más de trés vegaes un símbolu consecutivamente (por exemplu, IIII o XXXX) utilízase la resta posicional de la forma que se recueye darréuDe la Cruz, M.L.P.; Torres, H.D. Number Smart Quest for Mastery: Teacher's Edition. Rex Bookstore, Inc., 2009.Martelli, Alex; Ascher, David. Python Cookbook. O'Reilly Media Inc., 2002.:
 El símbolu I asitiáu delantre de V o X indica ún menos, de forma que cuatro ye IV (ún menos que cinco) y nueve ye IX (ún menos que diez).
 El símbolu X asitiáu delantre de L o C indica diez menos, de forma que cuarenta ye XL (diez menos que cincuenta) y noventa ye XC (diez menos que cien).
 El símbolu C asitiáu delantre de D o M indica cien menos, de forma que cuatrocientos ye CD (cien menos que quinientos) y novecientos ye CM (cien menos que mil).

Asina, por exemplu, MCMIV ye 1904, porque M representa mil, CM novecientos y IV cuatro.

Formes alternatives de representación

La forma "estandarizada" de representación qu'acabamos de describir ye, más qu'una convención de representación universalmente aceptada, el vezu modernu. L'usu de los númberos na Roma antigua varió enforma, y tampoco hebo una estandarización nos tiempos medievales o modernos¿Cuála ye la forma más afayadiza pa representar los númberos de la década de 1990?, artículu de Cecil Adams na web The Straight Dope (n'inglés)..

Les inscripciones romanes, especialmente les qu'apaecen en contestos oficiales, paecen tener preferencia pol usu de formes aditives como IIII o VIIII en llugar de formes qu'impliquen resta como IV y IX. Les dos formes de representar los númberos apaecen en documentos de la dómina romana, inclusive dientro del mesmu documentu, y hai tamién formes de "resta doble" como XIIX o inclusive IIXX en cuenta de XVIIII. Amás, delles veces nun s'utilicen los símbolos V y L, y vense formes como IIIIII o XXXXXX en cuenta de VI o LXKennedy, Benjamin Hall. The Revised Latin Primer. Longmans, Green & Co, 1923, Londres..


Eses variaciones ya inconsistencies persistieron demientres la dómina medieval y na Edá Moderna, inclusive convirtiéndose na norma en dalgunos contestos. Asina, nos relós avézase a representar cuatro con IIII pero nueve con IX; los oríxenes d'esti vezu pueden rastrexase hasta'l sieglu XIVPickover, Clifford A., Wonders of Numbers: Adventures in Mathematics, Mind, and Meaning. Oxford University Press, 2003, p. 282. ISBN 9780195348002.. Esta práutica, sicasí, nun ye nin de lloñe universal; por exemplu, el famosu reló del Palaciu de Westminster de Londres, el Big Ben, usa la forma IV. 

 Referencies 

Categoría:Númberos
Categoría:Imperiu romanu